Jesus: hoe om 'n naam te verduister – AntWoord
Die Boerseun van Migdol dink die naam Jesus is met kwade trou in ons Bybels "in-vertaal":
Japie, waarom wys jy twee KJV's wat eers in die jaar 1611 saamgestel is en nie na van die vroegste manuskripte waarin die naam van Jesus verskyn nie?
Dit was die vroegste wat jy op jou boekrak gehad het, sê jy.
Goed, Japie, maar ons is tog geïnteresseerd in wat in die oorspronklike Grieks staan waarin die Nuwe Testament al reeds in die eerste eeu geskryf is, nie waar nie? Soos die Interliniêre Bybel wat jy gewys het so mooi illustreer. So hier is 'n baie eenvoudige vraag: waar in enige van die vroegste Griekse manuskripte van die Nuwe Testament tot ons beskikking waar die naam van Jesus in Grieks geskryf staan, is dit enige iets anders as ησοῦς (d.i. Iésous, of woord-variasies daarvan)?
O, nêrens nie, sê jy.
Goed, Japie, maar wil jy dus hê ons moet glo dat die skrywers van die Nuwe Testament deel van 'n doelgerigte komplot was om Jesus se naam verkeerd "in te vertaal" vanuit die Hebreeuse Yehoshua na die Griekse Iésous om sy identiteit te probeer verander? Het Jesus se eie dissipels, veral Johannes en Petrus, sowel as sy eie broer, Jakobus, en boonop Paulus ook, dus DOELBEWUS saamgesweer om baie spesifiek na Iésous (923 keer) of Christós (538 keer) of Iésous Christós te verwys toe hulle aanvanklik oor hom geskryf het?
Ekskuus, ek hoor jou nie mooi nie…o, ek sien, nee, jy dink darem nie so nie, sê jy.
So, net om duidelik te wees, Japie: die vertaling van die naam ησοῦς in die oorspronklike Grieks in Handelinge 7:45 en Hebreërs 4:8, na Engels of Afrikaans as Joshua, verander absoluut niks aan die feit dat Jesus se naam in die ganse Nuwe Testament oorspronklike in Grieks as ησοῦς neergeskryf is nie?
Ja, sê jy.
Nou maar goed, Japie, hoekom het jy dan hierdie video gemaak?
[Krieke wat tjirp]
Die volgende is 'n goeie verduideliking van hoe die transliterasie proses waarskynlik gewerk het vanuit die Hebreeus na die Grieks wat Jesus se naam aanbetref:
When the Greeks wanted to turn a Hebrew name into a Greek name there were two ways to bring it across the language barrier. One way was by translation, which tries to capture the meaning of a word … but in the process, loses its sound. The other way was by transliteration, which tries to capture the sound of the Hebrew word … but in the process, loses its meaning.
These four steps produce the name "Iesous" which is pronounced "EE-AY-SOOS."
(Uittreksel van www.jesus8880.com/gematria/topic_essays/yehoshua.htm, en hierdie verwysing is nie noodwendig 'n onderskrywing van die webwerf as geheel nie.)
Vir 'n goeie artikel wat die kwessies hier ter sprake op nog 'n verantwoordelike manier belig is die volgende: Why the Names Jesus and Christ in English?
Iemand wat bekend is met Japie van Zyl se lering, of iets soortgelyk daaraan, sal dikwels die volgende tipe besware of variasies daarop, hoor:
"Dis onmoontlik om 'n naam van een taal na 'n ander te vertaal. Die Verlosser se naam moet dus bly soos dit was in die oorspronklike Hebreeuse vorm."
"Die naam Iesous (die Griekse vorm van die naam van Yeshua) het nie eers bestaan voor die kruisiging nie; dit was deur die Romeine bedink (of die Jode. Of die Katolieke Kerk. Of Konstantyn!)"
"Iesous is 'n heidense Griekse naam."
"Iesous se etimologiese oorsprong het niks te doen met die Hebreeuse naam Yeshua nie."
"Yeshua het 'n betekenis in Hebreeus, maar Iesous beteken nie enigiets in Grieks nie."
"Iesous was deur die vyand van geloof opgemaak en beteken 'Hier is die perd!' of miskien ''n vark' of 'Hail, Zeus' of iets soortgelyks."
"Die gebruik van Iesous of Jesus of ander vorme is 'n komplot deur die Vatikaan om God en die Verlosser te belaster. As jy daardie naamvorme gebruik, dan het jy in hulle strik getrap en is jy 'n apostaat."
"Griekse en Latynse name is per definisie besoedel deur heidense gebruike; daarom kan die Here nie die naam Iesous hê nie."
"As jy sê jy volg vir Jesus, dan kan jy nie gered wees nie, want daar is 'geen ander naam deur wie ons gered kan word nie' behalwe deur Yeshua."
Die volgende uitstekende artikel, deur 'n kundige in die veld van Nuwe Testamentiese Studies, is 'n bespreking van bogenoemde besware: Yeshua? Iesous? Jesus? Some other form? Who's right?